
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 177
                                                                din 27 iulie 2023
privind preluarea şi modificarea unor contracte de închiriere

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 23.444/06.07.2023 şi la Consiliul Local Sighișoara cu nr. 25.254/21.07.2023, de referatul de aprobare, înregistrat cu nr. 23.446/06.07.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea, înregistrată la Municipiul Sighişoara cu nr. 16.228/02.05.2023, formulată de doamna Coldea - Gherman Melania - Anca, prin care solicită preluarea contractului de închiriere asupra terenului situat pe str. Tache Ionescu nr. 23, aferent imobilului achiziționat de la foștii proprietari ai construcției, Stupar Eugen și Dorina, conform contractului de vânzare, încheiat la Biroul Individual Notarial Pop Didona Voichița, autentificat cu încheierea de autentificare nr. 453 din 10.06.2022;

Având în vedere contractul de închiriere nr. 332/2005, așa cum a fost modificat  și completat prin actele adiționale nr. 1/34/08.12.2009, nr. 2/29.12.2014 şi nr. 3/20.12.2019, având ca obiect terenul, în suprafață de 77 mp., situat în Municipiul Sighișoara, str. Tache Ionescu, nr. 23, cu destinația curte și grădină, încheiat între Municipiul Sighișoara, în calitate de proprietar/administrator și domnul Stupar Eugen, în calitate de chiriaș;

Având în vedere contractul de vânzare, încheiat la notarul public Pop Didona Voichița autentificat cu încheierea de autentificare nr. 453 din 10.06.2022, în urma căruia dreptul de proprietate asupra subapartamentului nr. II/B/1, situat în Sighișoara, pe str. Tache Ionescu nr. 23, înscris în C.F. nr. 7218/b Sighișoara, sub nr. cad. 544/1/II/B/1, a trecut de la vânzătorii Stupar Eugen și Stupar Dorina la cumpărătorii Coldea Adrian - Nicolae și Coldea - Gherman Melania - Anca;

Având în vedere extrasul C.F. nr. 7218/b Sighișoara, sub nr. cad. 544/1/II/B/1, în care este înscris subapartamentul nr. II/B/1, aflat în proprietatea lui Coldea Adrian - Nicolae și soția Coldea - Gherman Melania - Anca, precum și foaia de avere a C.F. nr. 7218/B individuală, A+4, potrivit căreia cota de teren aferentă subapartamentului II/B/1, înscris sub nr. top. 544/1/II/B/1, este de 67/309 părți;

Având în vedere cererea, înregistrată la Municipiul Sighişoara cu nr. 20.725/13.06.2023, formulată de Morar Daniela, Ibășfălean Gheorghe, Popa Tatiana - Aurelia și Ibășfălean Ioan - Sorin, prin care solicită preluarea contractului de închiriere nr. 115/2019, având ca obiect terenul, situat în Sighișoara, str. Justiției (1 Mai), nr. 8, în suprafață de 80 mp., de la actualul chiriaș al terenului, Ibăşfălean Aurelia, ai cărei moștenitori sunt, potrivit certificatului de moştenitor nr. 5/2023, anexat cererii;

Având în vedere contractul de închiriere nr. 115/2019, așa cum a fost modificat și completat prin actele adiționale nr. 1/2019 și nr. 2/2022, încheiat între Municipiul Sighișoara, în calitate de proprietar/administrator și Ibășfălean Aurelia, în calitate de chiriaș, având ca obiect terenul situat în Sighișoara, str. Justiției (1 Mai), nr. 8, în suprafață de 80 mp., cu categoria de folosință curți - construcții, având destinația de teren aferent apartamentului înscris în C.F. nr. 50543 (nr. C.F. vechi 7800), cu nr. top. 510/2;

Având în vedere extrasul C.F. nr. 50543, conform căruia dreptul de proprietate asupra construcției edificate pe terenul intravilan, având categoria curți - construcții, situat în Sighișoara, str. 1 Mai, nr. 8, în suprafață de 80 mp., înscris în C.F. nr. 50543 (nr. C.F. vechi 7800), sub nr. top. 510/2, aparține numiților Morar Daniela, Popa Tatiana - Aurelia, Ibășfălean Gheorghe - Dan și Ibășfălean Ioan - Sorin;

Având în vedere cererea, înregistrată la Municipiul Sighişoara cu nr. 20.855/14.06.2023, formulată de Cezar Marius - Iulius și Cezar Mihaela, prin care solicită preluarea contractului de închiriere nr. 416/2008, având ca obiect teren curţi - construcţii, în suprafaţă de 367 mp., situat în Municipiul
Sighișoara, str. Târnavei, nr. 14, de la actuala chiriașă a terenului, Costea Viorica, aferent imobilului achiziționat de la moștenitoarea fostei chiriașe a terenului și fostă proprietară a construcției, dobândită de aceștia conform contractului de vânzare  - cumpărare, încheiat la Biroul Individual Notarial Fărcaș Delia Mariana, autentificat cu încheierea de autentificare nr. 148/06.04.2023;

Având în vedere contractul de închiriere nr. 416/2008, așa cum a fost modificat și completat, încheiat între Municipiul Sighișoara, în calitate de proprietar/administrator și doamna Costea Viorica, în calitate de chiriașă, având ca obiect terenul cu categoria de folosință curți - construcții, în suprafaţă de 367 mp., situat în Municipiul Sighișoara, str. Târnavei, nr. 14, înscris în C.F. nr. 51006 Sighișoara, (C.F. vechi: 6789/b), nr. top 2927/2; 2928/2;

Având în vedere că, potrivit extrasului C.F. nr. 51006 Sighișoara, terenul aferent construcției – casă de locuit situată în Municipiul Sighișoara, str. Târnavei, nr. 14, are suprafața de 457 mp;

Având în vedere că, urmare a dezbaterii succesiunii după defuncta Costea Viorica, dreptul de proprietate asupra construcției – casă de locuit, situată în Sighișoara, str. Târnavei, nr. 14, înscrisă în C.F nr. 51006 Sighișoara (nr. C.F. vechi: 6789/b, nr. top. 2927/2, 2928/2), a revenit doamnei Neghină Valeria - Victoria  potrivit certificatului de moştenitor nr. 25/2023, anexat cererii și că prin contractul de vânzare - cumpărare, încheiat la Biroul Individual Notarial Fărcaș Delia Mariana, autentificat cu încheierea de autentificare nr. 148/06.04.2023, dreptul de proprietate, dobândit prin moștenire de doamna Neghină Valeria - Victoria, asupra construcției – casă de locuit, situată în Sighișoara, str. Târnavei, nr. 14, înscrisă în C.F nr. 51006 Sighișoara (nr. C.F. vechi: 6789/b, nr. top. 2927/2, 2928/2) a revenit lui Cezar Marius - Iulius căsătorit cu Cezar Mihaela, drept de proprietate înscris în C.F. nr. 51006 Sighișoara;

Având în vedere că Municipiul Sighișoara ca unitate administrativ - teritorială, deține rangul de posesor al terenurilor antemenționate, proprietate a Statului Român, în exercitarea stăpânirii lor comportându-se ca un bun proprietar prin posesia ca stare de fapt, care conferă posibilitatea apropierii și stăpânirii bunului, precum și folosința acestuia prin posibilitatea utilizării bunului și a culegerii fructelor acestuia;

Având în vedere că Municipiul Sighișoara îndeplinește calitatea de posesor, prin elementul corpus, respectiv, există contact direct cu bunul, acestea fiind stăpânite în materialitatea lor, prin realizarea de fapte materiale, încheindu-se acte juridice prin care exercită prerogativele unui drept real principal;

Având în vedere că imobilele de natură teren, care fac obiectul contractelor de închiriere amintite mai sus, se află situate în intravilanul Municipiului Sighişoara şi sunt cuprinse în listele de inventar ale Municipiului Sighişoara – domeniul privat;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare, precum și cele ale Legii nr. 207/2015 privind Codul de procedură fiscală, cu modificările și completările ulterioare; 

Având în vedere vechimea contractelor de închiriere antemenționate, precum și schimbările legislative în materie intervenite de la data încheierii acestora și până în prezent;

Ținând cont de faptul că în urma preluării şi modificării contractelor de închiriere se aduc venituri la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 23.445/06.07.2023, prin care se propune preluarea şi modificarea unor contracte de închiriere;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

            H O T Ă R Ă Ş T E:

Art. 1. (1) Se aprobă preluarea, începând cu data de 01.08.2023, a contractului de închiriere nr. 332/2005, așa cum a fost modificat și completat prin actele adiționale nr. 1/34/08.12.2009, nr. 2/29.12.2014 şi nr. 3/20.12.2019, având ca obiect terenul, în suprafață de 77 mp., situat în Municipiul Sighișoara, str. Tache Ionescu, nr. 23, cu categoria de folosință curți - construcții și destinația curte și 
grădină, de către Coldea Adrian - Nicolae și Coldea - Gherman Melania - Anca, ca urmare a dobândirii în proprietate de la actualul chiriaș al terenului și a soției acestuia a dreptului de proprietate asupra subapartamentului nr. II/B/1, situat în Sighișoara, str. Tache Ionescu nr. 23, înscris în C.F. nr. 7218/b Sighișoara, sub nr. cad. 544/1/II/B/1.

(2) Se aprobă, începând cu data de 01.08.2023, modificarea contractului de închiriere nr. 332/2005, așa cum a fost preluat potrivit prevederilor art. 1 alin. (1) din prezenta, în sensul diminuării suprafeței acestuia de la 77 mp. la 67 mp., potrivit înscrierilor din C.F. nr. 7218/b Sighișoara, motiv pentru care prevederile art. 1 din Capitolul II. OBIECTUL CONTRACTULUI se modifică și va avea următorul conținut:

,,Art. 1. MUNICIPIUL SIGHIŞOARA în calitate de proprietar/administrator, închiriază terenul situat în Municipiul Sighişoara, str. Tache Ionescu, nr. 23, identificat în C.F. nr. 7218/b individuală Sighișoara, cu nr. top. 544/1/II/B/1, cu destinaţia de curţi - construcţii, în suprafaţă de 67 mp., aferent subapartamentului nr. II/B/1 aflat în proprietatea chiriașilorˮ.

(3) Durata termenului de închiriere rămasă din durata iniţială de 5 (cinci) ani a contractului de închiriere este de 1 (unu) an şi 5 (cinci) luni, respectiv de la data de 01.08.2023 până la data de 31.12.2024, cu posibilități de prelungire, conform contractului.

(4) Cuantumul chiriei va fi actualizat conform prevederilor legale aplicabile în materie, în vigoare la data preluării contractului de închiriere şi va fi indexat cu indicele de inflaţie anual. 

(5) Se aprobă modificarea art. 7 din Capitolul IV. PREȚUL ȘI MODALITĂȚI DE PLATĂ al contractului de închiriere, așa cum a fost preluat potrivit prevederilor art. 1 alin. (1) din prezenta, care va avea următorul conținut:

,,Art. 7. Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), anual, cu scadența în data de 31.03 a anului în curs, începând cu data încheierii contractuluiˮ.

(6) Se aprobă modificarea art. 15 din Capitolul VIII. RĂSPUNDEREA CONTRACTUALĂ al contractului de închiriere, așa cum a fost preluat potrivit prevederilor art. 1 alin. (1) din prezenta, ţinând cont de prevederile Legii nr. 227/2015 privind Codul Fiscal, cu modificările și completările ulterioare şi ale Legii nr. 207/2015 privind Codul de procedură fiscală, cu modificările și completările ulterioare, care va avea următorul conținut:

,,Art. 15. Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.

Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sensˮ.

(7) Restul clauzelor contractuale din contractul de închiriere, așa cum a fost preluat potrivit prevederilor art. 1 alin. (1) din prezenta, îşi menţin valabilitatea între Municipiul Sighişoara şi Coldea Adrian - Nicolae și Coldea - Gherman Melania - Anca.

Art. 2. (1) Se aprobă preluarea, începând cu data de 01.08.2023, a contractului de închiriere nr. 115/20.12.2019, așa cum a fost modificat și completat prin actele adiționale nr. 1/2019 și nr. 2/2022, având ca obiect terenul situat în Sighișoara, str. Justiției (1 Mai), nr. 8, în suprafață de 80 mp., cu categoria de folosință curți - construcții, având destinația de teren aferent apartamentului înscris în C.F. nr. 50543 (nr. C.F. vechi 7800), cu nr. top. 510/2, de către numiții Morar Daniela, Popa Tatiana - Aurelia, Ibășfălean Gheorghe - Dan și Ibășfălean Ioan - Sorin, de la actuala chiriașă a terenului Ibăşfălean Aurelia, ai cărei moștenitori sunt, potrivit certificatului de moştenitor nr. 5/2023.
(2) Durata termenului de închiriere rămasă din durata iniţială de 5 (cinci) ani a contractului de
închiriere este de 1 (unu) an şi 5 (cinci) luni, respectiv de la data de 01.08.2023 până la data de 31.12.2024, cu posibilități de prelungire, conform contractului.

(3) Cuantumul chiriei va fi actualizat conform prevederilor legale aplicabile în materie, în vigoare la data preluării contractului și va fi indexat cu indicele de inflaţie anual. 

(4) Restul clauzelor contractuale din contractul de închiriere, așa cum a fost preluat potrivit prevederilor art. 2 alin. (1) din prezenta, îşi menţin valabilitatea între Municipiul Sighişoara şi Morar Daniela, Popa Tatiana - Aurelia, Ibășfălean Gheorghe - Dan și Ibășfălean Ioan – Sorin.

Art. 3. (1) Se aprobă preluarea, începând cu data de 01.08.2023, a contractului de închiriere nr. 416/2008, așa cum a fost modificat și completat, având ca obiect terenul cu categoria de folosință curți - construcții, în suprafaţă de 367 mp., situat în Municipiul Sighișoara, str. Târnavei, nr. 14, înscris în C.F. nr. 51006 Sighișoara, (C.F. vechi: 6789/b), nr. top 2927/2; 2928/2 de către Cezar Marius - Iulius și Cezar Mihaela, ca urmare a dobândirii de către aceștia de la moștenitoarea fostei chiriașe a terenului, Costea Viorica, a construcției, conform contractului de vânzare - cumpărare, încheiat la Biroul Individual Notarial Fărcaș Delia Mariana, autentificat cu încheierea de autentificare nr. 148/06.04.2023.
(2) Se aprobă, începând cu data de 01.08.2023, modificarea contractului de închiriere nr. 416/2008, așa cum a fost preluat potrivit prevederilor art. 3 alin. (1) din prezenta, în sensul suplimentării suprafeței acestuia de la 367 mp. până la 457 mp., potrivit înscrierilor din C.F. nr. 51006 Sighișoara (C.F. vechi: 6789/b, nr. top. 2927/2, 2928/2), motiv pentru care prevederile art. 1 din Capitolul II. OBIECTUL CONTRACTULUI se modifică și va avea următorul conținut:

,,Art. 1. MUNICIPIUL SIGHIŞOARA, în calitate de proprietar/administrator, închiriază bunul situat în Municipiul Sighişoara, str. Târnavei, nr. 14, identificat prin C.F. nr. 51006 Sighișoara (C.F. vechi: 6789/b, nr. top. 2927/2, 2928/2), cu destinaţia de curţi - construcţii şi arabil, în suprafaţă de 457 mp.ˮ.

(3) Termenul de închiriere este de 5 (cinci) ani, respectiv de la data de 01.08.2023 până la data de 31.07.2028, cu posibilități de prelungire, stabilite prin contract.

(4) Cuantumul chiriei va fi actualizat conform prevederilor legale aplicabile în materie, în vigoare la data preluării contractului și va fi indexat cu indicele de inflaţie anual.  

(5) Se aprobă modificarea art. 7 din Capitolul IV. PREȚUL ȘI MODALITĂȚI DE PLATĂ al contractului de închiriere, așa cum a fost preluat potrivit prevederilor art. 3 alin. (1) din prezenta, care va avea următorul conținut:

,,Art. 7. Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), anual, cu scadența în data de 31.03 a anului în curs, începând cu data încheierii contractuluiˮ.

(6) Se aprobă modificarea art. 14 din Capitolul VIII. RĂSPUNDEREA CONTRACTUALĂ al contractului de închiriere, așa cum a fost preluat potrivit prevederilor art. 3 alin. (1) din prezenta, ţinând cont de prevederile Legii nr. 227/2015 privind Codul Fiscal, cu modificările și completările ulterioare şi ale Legii nr. 207/2015 privind Codul de procedură fiscală, cu modificările și completările ulterioare, care va avea următorul conținut:

,,Art. 14. Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.

Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sensˮ.

(7) Restul clauzelor contractuale din contractul de închiriere, astfel cum a fost preluat potrivit prevederilor art. 3 alin. (1) din prezenta îşi menţin valabilitatea între Municipiul Sighişoara şi Cezar Marius - Iulius și Cezar Mihaela.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

     Burghelea Bogdan - Ioan   
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Arhitectul Șef;

  6 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic.

16 ex. 
B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 177/27.07.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


